Ջիլ Ռորդ

**Ջիլ Ռորդ** (; ), հոլանդացի ֆուտբոլիստուհի, որը կիսապաշտպանի դիրքում հանդես է գալիս անգլիական «Մանչեսթեր Սիթի» ակումբում և Նիդեռլանդների կանանց հավաքականում։ Նա բազմիցս տիտղոսներ է նվաճել Նիդեռլանդներում և ազգային հավաքականում։

## Ակումբային կարիերա
Ջիլ Ռորդն իր ֆուտբոլիստի կարիերան սկսել է 2008 թվականին՝ հանդես գալով «Տվենտում» մինչև 13 տարեկան աղջիկների թիմում և արագ առաջադիմել երիտասարդական մակարդակում։ 16 տարեկանում նա իր նորամուտը նշեց ակումբի մեծահասակների թիմում։ Ռորդը նպաստել է «Տվենտեի» երկու հաղթանակներին ԲեՆե լիգայում (բելգիա-նիդերլանդական միացյալ լիգա, որը գոյություն է ունեցել 2012-2015 թվականներին), մեկը՝ Էրեդիվիզիում (Նիդեռլանդների լիգա) և մեկը՝ Նիդեռլանդների գավաթում։ Այս ակումբի կազմում նա իր նորամուտը նշել է ՈՒԵՖԱ-ի կանանց Չեմպիոնների լիգայում 2013 թվականին։ 2017 թվականի ապրիլի 1-ին Ջիլ Ռորդն իր 100-րդ խաղն անցկացրեց «Տվենտեի» կազմում։

2017/2018 մրցաշրջանից առաջ Ռորդը երկու տարվա պայմանագիր է կնքել գերմանական Բունդեսլիգայում հանդես եկող Մյունխենի «Բավարիայի» հետ։ 2017 թվականի սեպտեմբերի 2-ին նա իր նորամուտը նշեց ակումբում՝ հաղթական (3:0) «Էսենի» նկատմամբ։ Նույն թվականի հոկտեմբերի 15-ին Ռորդն իր առաջին գոլը խփեց «Բավարիայի» կազմում «Զանդի» դեմ տնային խաղում, որն ավարտվեց 2:0 հաշվով՝ հօգուտ իր թիմի։ 2017 թվականի հոկտեմբերի 4-ին նա իր նորամուտը նշեց գերմանական ակումբի կազմում ՈՒԵՖԱ-ի կանանց Չեմպիոնների լիգայում՝ պարտվելով (0:1) «Չելսիի» հետ արտագնա խաղում։ 2019 թվականի մայիսի 5-ին Ռորդը հայտարարել է, որ մրցաշրջանի ավարտին կլքի Մյունխենի «Բավարիան»։

Ջիլ Ռորդը պայմանագիր է կնքել անգլիական «Արսենալի» հետ 2019 թվականի մայիսի 14-ին։ Նա իր նորամուտը նշեց «Արսենալի»-ի կազմում «Տոտենհեմ Հոտսպուրի» հետ խաղում, որն ավարտվեց 6:0 հաշվով՝ հօգուտ իր թիմի, և որում նա հեթ-տրիկ արեց։

2021 թվականի մայիսի 10-ին հայտարարվեց, որ Ռորդը ամռանը «Արսենալից» կտեղափոխվի «Վոլֆսբուրգ»։ Ռորդը մինչև 2024 թվականը պայմանագիր է կնքել «Վոլֆսբուրգի» հետ։ Սեպտեմբերի 12-ին Ռորդը խփեց իր առաջին գոլը «Վոլֆսբուրգի» կազմում «ՍԿ Սանդի» դեմ խաղում, որը նրանք հաղթեցին 4:0 հաշվով։

## Կարիերան հավաքականում
thumb|left|Ջիլ Ռորդը և Սիսկա Ֆոլկերտսման, ովքեր մարզվում են Նիդերլանդների հավաքականի հետ 2018 թվականին

Ջիլ Ռորդը հանդես է եկել Նիդեռլանդների երիտասարդական հավաքականներում և 2014 թվականին հաղթել է մինչև 19 տարեկան աղջիկների Եվրոպայի առաջնությունում՝ նախքան գլխավոր ազգային թիմում հանդես գալը։ Ռորդն իր նորամուտը նշել է 2015 թվականի փետրվարի 7-ին Թաիլանդի հավաքականի դեմ խաղում։

2015 թվականի մայիսին նա ընդգրկվել է 23 ֆուտբոլիստների վերջնական ցուցակում, որոնք հրավիրվել էին ներկայացնելու Նիդեռլանդները 2015 թվականի կանանց աշխարհի առաջնությունում։

2017 թվականի հունիսին Ժիլ Ռորդը 2017 թվականի Եվրոպայի կանանց առաջնությունում հաղթած թիմի անդամ էր։ Մրցաշարի ավարտից հետո ամբողջ թիմին մեծարեցին Նիդեռլանդների վարչապետն ու սպորտի նախարարը, իսկ Ջիլ Ռորդը, ի թիվս այլոց, պարգևատրվեց Օրանժ-Նասաու շքանշանով։

2019 թվականին նա ընդգրկվել է նաև հավաքականի հայտացուցակում աշխարհի առաջնության համար։

### Գոլերը հավաքականում

## Ձեռքբերումներ
### Ակումբային
**ՏվենտեմՐ**
* ԲեՆե լիգայի հաղթող (2)՝ 2012/13, 2013/14
* Նիդերլանդների չեմպիոնուհի (4)՝ 2012/13*, 2013/14*, 2014/15*, 2015/16
* Նիդերլանդների առաջնության լավագույն ռմբարկու՝ 2015/16
* Նիդերլանդների գավաթակիր՝ 2014/15
* ԲեՆե լիգայի գոյության ընթացքում (2012-2015 թվականներին), նրա լավագույն հոլանդական ակումբը ավտոմատ կերպով դարձել է Նիդերլանդների չեմպիոն Նիդերլանդների թագավորական ֆուտբոլային միության որոշմամբ։

### Հավաքականում
**Նիդերլանդներ (մինչև 19 տարեկան)**
* Եվրոպայի չեմպիոնուհի՝ 2014

**Նիդերլանդներ** 
* Եվրոպայի չեմպիոնուհի՝ 2017
* Ալգարվեի գավաթակիր՝ 2018

## Ծանոթագրություններ

## Արտաքին հղումներ
* Профиль на vrouwenvoetbalnederland.nl
* Профиль на Eurosport

 
Կատեգորիա:2019 ՖԻՖԱ-ի կանանց աշխարհի գավաթի խաղարկության մասնակիցներ
Կատեգորիա:Անգլիայի լեգեոներ ֆուտբոլիստներ
Կատեգորիա:Արսենալի ֆուտբոլիստներ
Կատեգորիա:Բավարիա Մյունխենի ֆուտբոլիստներ
Կատեգորիա:Կանանց ֆուտբոլի կիսապաշտպաններ
Կատեգորիա:Հոլանդացի ֆուտբոլիստներ
Կատեգորիա:Մանչեսթեր Սիթիի ֆուտբոլիստներ
Կատեգորիա:Նիդերլանդների հավաքականի ֆուտբոլիստներ
Կատեգորիա:Վոլֆսբուրգի ֆուտբոլիստներ
Կատեգորիա:Տվենտեի ֆուտբոլիստներ
Կատեգորիա:Ֆուտբոլիստուհիներ